নিধি রাজদান

নিধি রাজদান (জন্ম: ১১ই এপ্রিল ১৯৭৭) হলেন একজন ভারতীয় সাংবাদিক এবং টেলিভিশন ব্যক্তিত্ব। তিনি এনডিটিভির নির্বাহী সম্পাদক এবং এনডিটিভি ২৪×৭ নিউজ অনুষ্ঠান লেফট, রাইট অ্যান্ড সেন্টার-এর উপস্থাপক হিসেবে কাজ করছেন। এই অনুষ্ঠানটি সাধারণত প্রতিদিন সন্ধ্যায় নতুন দিল্লির একটি স্টুডিও থেকে সরাসরি সম্প্রচার করে সদ্যপ্রাপ্ত সংবাদ প্রদান করা হয়। এছাড়াও এই অনুষ্ঠানে খবরের শিরোনামের পাশাপাশি সমসাময়িক বিষয়ের ওপর বিতর্ক ও আলোচনা করা হয়ে থাকে। তিনি সাপ্তাহিক অনুষ্ঠান, দ্য বিগ ফাইট-ও উপস্থাপনা করেছেন, যেখানে একটি বিষয়ের পক্ষে এবং বিপক্ষে যুক্তি উপস্থাপন করা হয়।

১৯৯৯ সালে তাঁর কর্মজীবন শুরু হওয়ার পর থেকে রাজদান বিভিন্ন সংবাদ অনুষ্ঠানে কাজ করার পাশাপাশি একাধিক অনুষ্ঠানের প্রযোজনার দায়িত্ব পালন করেছেন। তিনি প্রায়শই সরাসরি সংবাদ পাঠ করেছেন। তিনি ভারতীয় উপমহাদেশের বিভিন্ন রাজনৈতিক, অর্থনৈতিক এবং সামাজিক ঘটনার উপর বিস্তৃতভাবে আলোচনা করার পাশাপাশি ভারতীয় রাজনীতি, বৈদেশিক বিষয়াদি ভারত-মার্কিন পারমাণবিক চুক্তি, ভারতের সাধারণ নির্বাচন, বিভিন্ন রাজ্য নির্বাচন সহ বিভিন্ন গুরুত্বপূর্ণ সংবাদ পরিবেশন করেছেন। এছাড়াও তিনি জম্মু ও কাশ্মীরের নির্বাচন, ২০০১ সালে গুজরাতে ভূমিকম্প এবং  ২০০৫ সালের কাশ্মীর ভূমিকম্প মতো খবর প্রচার করেছেন। রাজদান এনডিটিভি ২৪×৭-এর একজন কূটনীতিক সংবাদদাতা হিসেবে কাজ করেছেন; এনডিটিভি ২৪×৭ হচ্ছে একটি ইংরেজি ভাষার টেলিভিশন চ্যানেল, যেখানে ভারতীয় সংবাদ এবং সাম্প্রতিক ঘটমান বিষয়গুলো উপস্থাপন করে থাকে, এটি নতুন দিল্লি টেলিভিশন লিমিটেড নেটওয়ার্কের মালিকানাধীনে টেলিভিশন চ্যানেল।

২০০৫ সালের ৭ই জুলাই তারিখে লন্ডন বোমা হামলার পরে তিনি পাকিস্তান অধিকৃত কাশ্মীর, তিব্বত এবং যুক্তরাজ্যের ওপর তথ্যচিত্র তৈরি করেছেন। তিনি লেফট, রাইট অ্যান্ড সেন্টার: দি আইডিয়া অফ ইন্ডিয়া শীর্ষক একটি বইও লিখেছেন; যেটি ২০১৭ সালের জুলাই মাসে পেঙ্গুইন বুকস হাউজ ইন্ডিয়া দ্বারা প্রকাশিত হয়েছিল।

 ব্যক্তিগত জীবন 
নিধি রাজদান একজন কাশ্মীরি পণ্ডিত এবং মহারাজ কৃষ্ণ রাজদানের কন্যা, যিনি সংবাদ সংস্থা, প্রেস ট্রাস্ট অফ ইন্ডিয়ার প্রাক্তন প্রধান সম্পাদক। তিনি নতুন দিল্লির শেখ সরাইয়ের এপিজে বিদ্যালয়ে পড়াশোনা করেছেন। তিনি লেডি শ্রী রাম কলেজ থেকে স্নাতক ডিগ্রি অর্জন করেছেন এবং পরে তিনি ইন্ডিয়ান ইনস্টিটিউট অফ ম্যাস কমিউনিকেশন হতে রেডিও ও টেলিভিশন সাংবাদিকতায় স্নাতকোত্তর ডিপ্লোমা অর্জন করেছেন।Post-Graduate Diploma Course in Radio & TV Journalism , Indian Institute of Mass Communication. তিনি জম্মু ও কাশ্মীরের বড়গাম (মধ্য কাশ্মীর)-এ বসবাস করেন।

রাজদান ২০০৬ সালে সাংবাদিক ও লেখক নীলেশ মিশ্রের সাথে বিবাহ বন্ধনে আবদ্ধ হয়েছেন। বিবাহের দুই বছর পরে ২০০৭ সালে, এই দম্পতির বিবাহ বিচ্ছেদ ঘটে।

 পেশা 
১৯৯৯ সালে নিধি রাজদান এনডিটিভিতে যোগ দিয়েছিলেন এবং তখন থেকেই তিনি একজন সংবাদ উপস্থাপক বা সাংবাদিক হিসেবে কাজ করছেন। তিনি এনডিটিভিতে প্রচারিত বেশ কয়েকটি অনুষ্ঠানে উপস্থাপনার দায়িত্ব পালন করেছেন।

 তথ্যসূত্র 

 বহিঃসংযোগ 



বিষয়শ্রেণী:২১শ শতাব্দীর ভারতীয় লেখক
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:ভারতীয় টেলিভিশন উপস্থাপিকা
বিষয়শ্রেণী:নয়াদিল্লির ব্যক্তি
বিষয়শ্রেণী:কাশ্মীরি ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৭৭-এ জন্ম
বিষয়শ্রেণী:ভারতীয় নারী টেলিভিশন সাংবাদিক
বিষয়শ্রেণী:২১শ শতাব্দীর ভারতীয় সাংবাদিক
বিষয়শ্রেণী:দিল্লির সাংবাদিক
বিষয়শ্রেণী:ভারতীয় সাংবাদিক
বিষয়শ্রেণী:ইন্ডিয়ান ইনস্টিটিউট অব ম্যাস কমিউনিকেশনের প্রাক্তন শিক্ষার্থী
বিষয়শ্রেণী:কাশ্মীরি পণ্ডিত
বিষয়শ্রেণী:দিল্লির লেখিকা
বিষয়শ্রেণী:জম্মু ও কাশ্মীরের সাংবাদিক
বিষয়শ্রেণী:বড়গাম জেলার ব্যক্তি